cyanic-selkie/wikianc huggingface dataset:
Skylab
Ofstuerz
Nodeems dräi Ekippen d'Raumstatioun 28, 59 an 84 Deeg bewunnt haten, gouf si den 8. Februar 1974 mam Apollo-Raumschëff vu Skylab 4 an eng méi héich Ëmlafbunn gedréckt. U Bord blouf nach een Drëttel vun der ursprénglecher Waasserreserv vun 2720 l, Sauerstoff fir ronn 420 Deeg, an änlech Reserve vun anere Verbrauchsstoffer. No Berechnunge vun der NASA sollt Skylab nom Orbitwiessel nach néng weider Joren a Funktioun bleiwen. De Neesantrëtt an d'Äerdatmosphär gouf op Mäerz 1983 geschat. Et gouf zu dësem Zäitpunkt nach geplangt, datt 1979 e Space Shuttle en Undriffsmodul um Skylab ukoppele kéint, fir de Weltraumlaboratoire nees a méi en héijen Orbit ze bréngen. Déi lescht Missioun gouf awer ofgesot.
Déi meescht Systemer vun der Raumstatioun goufen ofgeschalt an de Skylab huet d'Äerd ëmkreest a gouf en ettlech Joer ingnoréiert. Am Mäerz 1978 gouf de Kontakt zum Skylab nees opgeholl. Anscheinend huet d'Statioun onkontrolléiert mat enger Period vu sechs Minutte pro Ëmdréiung gedréit, an d'Funkinstrumenter hunn nëmme geschafft, wann d'Solarmoduller am Sonneliicht waren. No enger Woch geloung et, en ettlech Batterie ferngesteiert ze lueden. Den Zentralcomputer huet nach funktionéiert, d'Lagreegelung war awer duerch den Ausfall vun engem Stäresensor an dem Deelausfall vun engem vun den dräi Drallrieder ganz schlecht.
Et gouf och festgestallt, datt de Skylab ganz séier un Héicht verluer huet. Grond war déi duerch héich Sonnenaktivitéit onerwaart ausgedeent Héichatmosphär vun der Äerd an déi doduerch méi staark Ofbremsung. Et war och zu dësem Ament bekannt, datt de Space Shuttle net mat Zäite fäerdeg konnt ginn. Den 19. Dezember 1978 huet d'NASA bekannt ginn, datt de Skylab net ze retten ass, een awer alles maache géif, fir Ofstierzschied ze miniméieren. Heifir huet d'NASA enk mam Iwwerwaachungsamt North American Aerospace Defense Command (NORAD) zesummegeschafft. D'NASA an d'NORAD hunn ënnerschiddlech Berechnungsmethode fir de Neesantrëtt benotzt a koumen dofir op ënnerschiddlech Resultater fir Zäit a Plaz vum Opschlag. Offiziell goufen awer ëmmer d'NORAD-Resultater bekannt gemaach.
Den Ofstuerz war dunn den 11. Juli 1979. De leschten Orbit vum Skylab huet gréisstendeels iwwer Waasserfläche gefouert, an d'NASA hat de leschte Steierungskommando ginn, fir d'Geforenzon vun Nordamerika op den Atlantik oder an den Indeschen Ozean ze verlageren. Tatsächlech war d'Statioun eréischt méi spéit wéi berechent an ettlech Deeler zerbrach, sou datt d'Ofstuerzgebitt méi ëstlech wéi geplangt louch. Betraff war d'Géigend südëstlech vu Perth a West-Australien bei Balladonia, wou Deeler an de Mueresstonnen erofgoungen, ouni een ze verletzen. Verschidden Deeler konnte gebuerge ginn, an d'USA bruecht an do identifizéiert ginn, nodeems d'NASA eng Belounnung fir den éischte Fond ginn hat. D'Administratioun vun der australescher Gemeng Esperance Shire haten der NASA wéinst onerlaabter Offallentsuergung e Boussgeldbescheed an der Héicht vu 400 Dollar zougeschéckt. D'NASA hat eng Bezuelung ofgeleent; awer 2009 gouf d'Boussgeld vun enger US-Radiostatioun beglach.
Déi komplett Missioun hat ronn 2,6 Milliarden US-Dollar kascht.
Literatur
Außerdem auf den Seiten des NASA History Office:
Mesbrecourt-Richecourt
Mesbrecourt-Richecourt ass eng Gemeng am franséischen Departement Aisne an der Regioun Hauts-de-France.
Io uccido, tu uccidi
Io uccido, tu uccidi ass en italieenesch-franséische Film vum Gianni Puccini aus dem Joer 1965.
Ëm wat geet et am Film?
De Film besteet aus 6 kuerzen Episoden:
Ursula Kübler
D'Ursula Kübler, gebuer de 6. September 1928 a gestuerwen den 18. Januar 2010 zu Eus (Frankräich) war eng Schwäizer Dänzerin a Schauspillerin. Am Joer 1954 huet si sech mam Schrëftsteller Boris Vian bestuet.
NGC 7410
Den NGC 7410 ass eng Balkespiralgalaxis am Stärebild Grus. Seng Wénkelgréisst ass 4′,6 × 1′,6 an d'visuell Magnitude ass 10,4 mag. Den Objet gouf de 14. Juli 1826 vum schotteschen Astronom James Dunlop entdeckt.
Le grand blond avec une chaussure noire
Le grand blond avec une chaussure noire ass e franséische Film vum Yves Robert aus dem Joer 1972.
Ëm wat geet et am Film?
De Museker François Perrin (Pierre Richard) gëtt vum Colonel Toulouse (Jean Rochefort) als geféierleche Geheimagent duergestallt fir de Milan (Bernard Blier) op eng falsch Spuer ze leeden...
Soss
Wéinst dem groussen Erfolleg vu Le grand blond avec une chaussure noire huet den Yves Robert mat Le retour du grand blond eng Suite zum Film gedréint.
L'année sainte
L'année sainte ass e franséisch-italieenesche Film vum Jean Girault aus dem Joer 1976.
Ëm wat geet et am Film?
De Max Lambert an de Pierre Bizet hu sech am Prisong begéint. Si plangen zesummen e Coup an der Géigend vu Roum.
NGC 160
Den NGC 160 ass eng Spiralgalaxis am Stärebild Andromeda.
Si gouf de 5. Dezember 1785 vum Wilhelm Herschel entdeckt.
Montessaux
Montessaux ass eng franséisch Gemeng am Departement Haute-Saône um Uwänner vum Ognon.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Sami Frey
De Sami Frey gebuer als Samuel Frei, den 13. Oktober 1937 zu Paräis ass e franséische Schauspiller.
De Sami Frey huet Rollen a Filmer vu bedeitende Regisseure wéi Henri-Georges Clouzot (La vérité, 1960), Georges Franju (Thérèse Desqueyroux, 1962), Jean-Luc Godard (Bande à part, 1964), Jean-Paul Rappeneau (Les mariés de l'an II, 1970), Claude Sautet (César et Rosalie, 1972), Jean-François Adam (M comme Mathieu, 1973), Claude Miller (Mortelle randonnée, 1983), Jacques Doillon (La vie de famille, 1985), George Roy Hill (The Little Drummer Girl, 1954), André Delvaux (L'œuvre au noir, 1988), Bertrand Tavernier (La fille de d'Artagnan, 1990), a Margarethe von Trotta (L'Africana, 1990) gespillt
Un dimanche à la campagne
Un dimanche à la campagne ass e franséische Film vum Bertrand Tavernier aus dem Joer 1984 nom Roman Monsieur Ladmiral va bientôt mourir vum Pierre Bost.
Ëm wat geet et am Film?
De Film spillt am spéide Summer vum Joer 1912.
Den alen Här Ladmiral ass e gudde mä kee geniale Moler. Nom Doud vu senger Fra lieft hien eleng mat senger Mod Mercédès a senger Villa. Sonndes kritt hie reegelméisseg Besuch vun sengem Jong Gonzague, deem senger Fra Marie-Thérèse an deem senge Kanner Emile, Lucien a Mireille. Op engem Sonndeg daucht och nach d'Irene dem Här Ladmiral seng Duechter mat hirem Auto op...
Sankt-Korneliuskierch vu Brandscheid
D'Sankt-Korneliuskierch vu Brandscheid ass déi kathoulesch Parkierch vu Brandscheid am Äifelkrees Béibreg-Prüm.
Vun der spéitgotescher Kierch déi ëm 1500 gebaut gouf, waren nom Zweete Weltkrich nach just déi baussenzeg Maueren erhalen. 1949 gouf se ouni Verwëllef a Chouerbou nees opgeriicht. Vu bausse gesäit se d'selwecht aus wéi virum Krich.
Peter Yates
De Peter Yates, gebuer de 24. Juli 1929 zu Aldershot, Hampshire a gestuerwen den 9. Januar 2011 zu London war en englesche Filmrgisseur.
Joan Fontaine
D'Joan Fontaine gebuer als Joan de Beauvoir de Havilland den 22. Oktober 1917 zu Tokio, Japan a gestuerwen de 15. Dezember 2013 zu Carmel-by-the-Sea, Kalifornien, war eng US-amerikanesch Schauspillerin.
Peter Yates
Hien ass bekannt ginn duerch de Film Bullit (1968) mam Steve McQueen.
Joan Fontaine
Si ass d'Schwëster vun der Schauspillerin Olivia de Havilland.
Le drapeau noir flotte sur la marmite
{{Infobox Film nei
Le drapeau noir flotte sur la marmite ass e franséische Film vum Michel Audiard aus dem Joer 1971.
La Rosière (Haute-Saône)
La Rosière ass eng franséisch Gemeng am Departement Haute-Saône um Uwänner vum Ognon.
Claude Lamberty
De Claude Lamberty, gebuer de 24. September 1976, ass e lëtzebuergeschen DP-Politiker.
La Rosière (Haute-Saône)
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Claude Lamberty
De Claude Lamberty huet am Stater Kolléisch seng Première ofgeschloss. Um ISERP huet hie säin Diplom als Schoulmeeschter ofgeschloss. Ier hien Deputéierte gouf war de Claude Lamberty Enseignant am Lycée technique de Bonnevoie.
Hien ass zanter 1995 Member vun der Jeunesse démocrate et libérale, vun där en 2002 Generalsekretär gouf a vun 2006 bis 2010 Nationalpresident war.
Zanter 2008 ass de Claude Lamberty Member vum Gemengerot an der Gemeng Hesper a war do tëscht Mäerz 2008 an Dezember 2011 och Schäffen, an de Beräicher Sport, Ëmwelt a Mini Hesper (Vakanzaktivitéiten). Zanter de Gemengewale vum Oktober 2011 ass hien do DP-Fraktiounschef.
Hien ass den 19. Januar 2016, nodeems de Guy Arendt Enn 2015 Staatssekretär gouf, als Nächstgewielten op der DP-Zentrumslëscht vun de Chamberwale vun 2013, fir deen als Deputéierten an d'Chamber nogeréckelt. Den 21. Januar 2020 ass hie fir d'Joëlle Elvinger, déi Member vum Europäesche Rechnungshaff gouf, als nächstgewielten DP-Vertrieder am Zentrum, an d'Chamber nogerëtscht.
Zanter Mäerz 2013 ass hie mat senger Ekipp vun 12 weidere Leit un der Spëtzt vun der Lëtzebuerger Tennisfederatioun gewielt.
Den 12. Juni 2022 gouf hien um Nationalkongress vun der DP zum Vizepresident vun där Partei (erëm?)gewielt.
Rimae Menelaus
D'Rimae Menelaus sinn e Moundrillesystem, dat sech nërdlech vum Krater Menelaus an d'Flaachland vum Mare Serenitatis erstreckt.
Et gouf 1978 vun der I.A.U. nom Krater mam selwechten Numm, respektiv dem griicheschen Astronom a Mathematiker Menelaos genannt.
International Scientific Optical Network
D'International Scientific Optical Network (ISON) ass eng Grupp vun astronomeschen Observatoiren an zéng Länner.
Zil vun der Kollektivaarbecht ass et, verschiddenaarteg Objeten am Weltraum opzespieren. Et gëtt vum Keldysch-Institut fir ugewant Mathematik geleet (russesch: Институт прикладной математики им. М.В.Келдыша), dat zu der Russescher Wëssenschaftsakademie gehéiert.
Zu den Entdeckunge vum Institut gehéieren d'Koméiten C/2010 X1 (Elenin) an C/2012 S1 (ISON). Dee leschte krut säi populären Numm (ISON) no der englescher Ofkierzung vum Observatiounsnetzwierk.
John Welter
Den John Welter ass e lëtzebuergeschen Handballspiller op der Golkipp-Positioun.
1950 war de Welter fir d'éischt am Kader vun der lëtzebuergescher Härenhandballnationalekipp. Hien huet 15-mol an der Nationalekipp gespillt.
Spicheren
Spicheren ass eng franséisch Uertschaft a Gemeng am Departement Moselle an der Regioun Grand Est.
Eugène Dondelinger
Den Eugène Dondelinger, gebuer den 20. Mäerz 1875 zu Keel an do gestuerwen den 10. Januar 1934, war e lëtzebuergesche Geschäftsmann a Politiker.
Eng éischte Kéier gouf hien den 11. Abrëll 1911 an d'Chamber gewielt. Hie gouf bei de Chamberwale vum 26. Oktober 1919 nees als Deputéierten an d'Chamber gewielt a bei de Chamberwale vum 1. Mäerz 1925 erëmgewielt. Hie war vun 1921 bis 1925 Vizepresident vun der Chamber.
Hie war vun 1930 bis 1934 President vun der Rietspartei.
Hie war vun 1919 bis 1934 President vun der Fédération des commerçants.
Breuchotte
Breuchotte ass eng franséisch Gemeng am Departement Haute-Saône am Dall vum Breuchin.
Fraubillenkreuz
D'Fraubillenkreuz ass e Menhir, deen zu engem Kräiz ëmgeschafft ginn ass. E steet um Ferschweiler Plateau an der Äifel, um Bord vum Wee tëscht Ferschweiler, Schankweiler, Nusbaum-Rohrbach a Bollenduerf.
Et ass net kloer, wou den Numm hierkënnt. E kéint vu „Léif-Fra-Bild-Kräiz“ kontraktéiert gi sinn. Enger anerer Theorie no kéim e vum Numm Sybille, wéi Frae genannt goufen, déi d'Zukunft virausgesot hunn. 1617 gouf de Menhir nämlech an der Grenzbeschreiwung vun der Grofschaft Veianen als „Sybillen Creutz“ ernimmt.
Exzentrizitéit (Astronomie)
D'numeresch Exzentrizitéit déngt an der Himmelsmechanik als Bunnelement bei der Beschreiwung vun der Form enger Keplerbunn. Si charakteriséiert déi verschidden Typpe vun de Léisunge vum Keplerproblem.
Fir en Orbit op enger Keplerbunn gëllt:
Fir munnech Fäll fënnt och nach den Exzentrizitéitswénkel φ als Bunnelement ee Gebrauch: Den Exzentrizitéitswénkel ass d'Ofwäichung vun der richteger Anomalie ν vum Niewescheet SN vum rechte Wénkel. Dësen Zesummenhang eegent sech besonnesch, wann een direkt mat der Kepler-Equatioun hantéiert.
Ënner de Planéiten aus eisem Sonnesystem huet d'Venus mat 0,0067 déi klengst Exzentritéit (also déi kreesähnlechst Bunn) an de Merkur mat 0,2056 déi gréisst.
Palomar Planet Crossing Asteroid Survey
De Palomar Planet Crossing Asteroid Survey (PCAS) gouf 1973 vun der Eleanor F. Helin am Eugene M. Shoemaker an d'Liewe geruff. D'Resultat vum Programm ass d'Entdeckung vun ettlechen dausend Asteroiden vun allen Typpen. Abezunn ass och e groussen Deel vun Asteroiden déi d'Äerdbunn kräizen an 20 Koméiten. De PCAS huet ronn 25 Joer funktionéiert a gouf am Juni 1995 gestoppt. Et war de Virleefer vum JPL an deem vun der NASA bedriwwenen Near Earth Asteroid Tracking (NEAT) Projet.
Guy Gehlen
De Guy Gehlen, gebuer den 20. Abrëll 1947, ass e fréiere lëtzebuergeschen Handballspiller op der Golkipp-Positioun. Hien huet mam Sport 1959 am Foussball als Golkipp fir Cadetsekipp vun der Jeunesse Esch ugefaangen.
1963 huet hie bei den Handball gewiesselt a stoung fir den HB Fola am Gol. Knapps ee Joer méi spéit huet hie fir d'Éischt Ekipp vum Escher Veräi gespillt.
Den Optakt vun senger laangjäreger internationaler Karriär an der Handballnationalekipp war am Mäerz 1965 géint Finnland. Vun 1965 bis 1977 (Enn vun senger Karriär) stoung de Guy Gehlen bei 98 Lännerspiller onënnerbrach am Gol.
Nodeems hie sech 1977 aus der Nationalekipp zeréckgezunn hat, huet de Guy Gehlen 3 Joer méi spéit och beim HB Fola, fir deen hien ëm déi aachthonnertmol am Asaz war, opgehale mat spillen.
Méchelskapell vu Lascheid
D'Méchelskapell vu Lascheid ass eng Kapell aus dem Joer 1759 an ass déi zweet Kapell op der Plaz.
Guy Gehlen
De Guy Gehlen war och als Schidsriichter am Handball aktiv an huet tëschent 1975 an 1980 vill Spiller an der Jugendliga gepaff. Nom Enn vun senger Karriär als Golkipp 1980, huet hie sech op seng Schidsriichter-Karriär konzentréiert a war bei ëm déi 150 Spiller an der Nationaldivisioun am Asaz.
Méchelskapell vu Lascheid
Déi éischt Kapell war 1666 vum Lécker Weibëschof konsekréiert ginn. Se war 14,5 m laang, 7 m breet an 10 m héich. Déi Kapell gouf 1759 opgerappt an duerch den haitege Bau ersat.
Guy Gehlen
Wéi säin éischte Jong op Welt koum, huet de Guy Gehlen 1990 dunn och mat der Schidsriichterei opgehalen, fir sech op seng Famill ze konzentréieren.
Méchelskapell vu Lascheid
Déi haiteg Kapell huet ee Schëff an e ronnt Verwëllef. 1902 krut d'Kapell en Tuerm deen op der Westsäit bäigeprafft gouf. 1957 goufe déi südlech baussenzeg Mauer an den Daach vu Grond op erneiert, et koum en Duxall dobäi an de Buedem gouf mat Plättercher ausgeluecht.
Uewen am Altor steet eng Statu vum hellege Laurentius. Riets a lénks vun der zentraler Mariestatu déi drënner steet, sti Statue vun den hellege Péiter a Paul.
Voyenne
Voyenne ass eng Gemeng am franséischen Departement Aisne an der Regioun Hauts-de-France.
Wendy Hiller
D'Dame Wendy Margaret Hiller DBE, gebuer de 15. August 1912 zu Bramhall an England a gestuerwen de 14. Mee 2003 zu Beaconsfield, war eng englesch Schauspillerin.
D'Wendy Hiller huet nieft hirer grousser Theatercarrière och a bedeitende Filmer wéi I Know Where I'm Going! (1945) vum Michael Powell an Emeric Pressburger, Sons and Lovers (1960) vum Jack Cardiff, A Man for All Seasons (1966) vum Fred Zinnemann an The Elephant Man (1980) vum David Lynch matgespillt.
1959 krut si en Oscar als bescht Schauspillerin an enger Nieweroll am Film Separate Tables vum Delbert Mann.
Michael McKean
De Michael McKean, gebuer de 17. Oktober 1947 zu New York City, ass en US-amerikanesche Schauspiller.
Hien ass bis 2022 an iwwer 240 Kinos- an TV-Filmer opgetrueden.
1999 huet hie sech mat der Schauspillerin Annette O'Toole bestuet.
Bourg-Saint-Christophe
Bourg-Saint-Christophe ass eng franséisch Gemeng am Departement Ain an der Regioun Auvergne-Rhône-Alpes.
Schœneck (Moselle)
Schœneck ass eng franséisch Uertschaft a Gemeng am Departement Moselle an der Regioun Grand Est.
Jane Marnac
Jane Marnac, gebuer als Jane Fernande Mayer den 8. Februar 1892 zu Bréissel a gestuerwen den 2. Dezember 1976 zu Paräis, war eng belsch Schauspillerin.
Silvana Pampanini
D'Silvana Pampanini, gebuer de 25. September 1925 zu Roum an och do gestuerwen de 6. Januar 2016, war eng italieenesch Schauspillerin.
Jane Marnac
D'Jane Marnac war als Schauspillerin haaptsächlech am Theater aktiv am Kino war si nëmmen a puer Filmer ze gesinn.
Étobon
Étobon ass eng franséisch Gemeng am Departement Haute-Saône an der Bourgogne-Franche-Comté.
Geraldine Branagan
D'Geraldine Branagan oder kuerz Geraldine ass eng iresch Sängerin.
Le retour du grand blond
Le retour du grand blond ass e franséische Film vum Yves Robert aus dem Joer 1972.
Geraldine Branagan
Zesumme mat hirer Band war se an der irescher Showbandszeen aktiv. Ënner dem Numm Geraldine & the Branagans hu se bei der irescher Virentscheedung fir den Eurovision Song Contest 1973 matgemaach. Mat dem Lidd Long, Long Ago koume se do op déi véiert Plaz.
Michel Weber (Handballspiller)
De Michel Weber ass e lëtzebuergeschen Handballspiller op der Golkipp-Positioun.
Geraldine Branagan
Si huet Lëtzebuerg beim Eurovision Song Contest 1975 zu Stockholm mam Lidd "Toi" vertrueden, gesongen of franséisch. Si koum op déi 5. Plaz mat 84 Punkten.
Michel Weber (Handballspiller)
1947 war de Weber fir d'éischt am Kader vun der lëtzebuergescher Härenhandballnationalekipp. Hien huet zweemol an der Nationalekipp gespillt.
Geraldine Branagan
D'Geraldine Branagan huet den iresche Lidderschreiwer Phil Coulter bestuet, deen och Coauteur vum Lidd Toi ass an deen och d'Lidd Puppet on a String (Grand Prix Eurovision 1967) a Congratulations (Grand Prix Eurovision 1968) geschriwwen huet.
Le retour du grand blond
Ëm wat geet et am Film?
De Museker François Perrin (Pierre Richard) gëtt erëm vum Colonel Toulouse (Jean Rochefort) verfollegt...
Geraldine Branagan
Am Mäerz 1979 huet si an der "Benny Hill Show" d'Lidd "Casablanca" interpretéiert.
Le retour du grand blond
Soss
Le retour du grand blond ass eng Suite vum Film Le grand blond avec une chaussure noire.
Geraldine Branagan
Am Joer 1981 koum en Album vun hir eraus, bei deem hire Mann Phil Coulter als Komponist matgeschafft huet.
1982 huet si mam Gittarist Tony Cox eng Tournee duerch Südafrika gemaach.
Anne Wiazemsky
D'Anne Wiazemsky, gebuer de 14. Mee 1947 zu Berlin a gestuerwen de 5. Oktober 2017 zu Paräis war eng franséisch Schauspillerin, Dréibuchautorin, Regisseurin a Schrëftstellerin.
Wichteg Filmer an hirer Carrière sinn: Au hasard Balthazar (1966) vum Robert Bresson, La chinoise (1967) vum Jean-Luc Godard, Teorema (1968) vum Pier Paolo Pasolini, Raphaël ou le débauché (1971) vum Michel Deville a Rendez-vous (1985) vum André Téchiné
Vun 1967 bis 1979 war si mam Filmregisseur Jean-Luc Godard bestuet.
Breuilh
Breuilh ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2017 mat de Gemenge Marsaneix an Notre-Dame-de-Sanilhac gehéiert s'als delegéiert Gemeng zu der neier Gemeng Sanilhac
Schacko Klak (Roman)
Schacko Klak: Biller aus der Kandheet (1935-1945) ass e Roman op Lëtzebuergesch vum Roger Manderscheid, deen 1988 bei den Éditions Phi erauskoum.
Ëm wat geet et am Roman?
Erzielt gëtt d'Kandheet vum Christian ("Chrëscht") Knapp vun Izeg, tëscht 1935 an 1945, bei där besonnesch d'Zäit vun der däitscher Besatzung am Mëttelpunkt steet. Dertëschent si kuerz Kapitelen aus der Géigewaart, wou den erwuessene Chrëscht, deen zu Berlin wunnt, sech mat senger Kandheetsfrëndin Jhuliett iwwer d'Schreiwe vu senge Kandheetserënnerungen austauscht.
Soss
Schacko Klack ass den éischten Deel vun enger Aart Bildungsroman-Trilogie, déi mat De Papagei um Käschtebam a Feier a Flam virugoung, wou de Chrëscht als Jugendlechen a jonke Mann säi Wee fanne muss. D'Buch ass staark autobiographesch: den Auteur ass vun Izeg a kënnt aus enger Schräinerfamill, wéi de Chrëscht. Fir trotzdeem eng Distanz tëscht der Romanfigur a senger eegener Biographie ze kréien, gëtt de Chrëscht als Plakkapp beschriwwen, an och den Erzieler, deen zu Berlin wunnt, dréit dozou bäi.
Den Titel ass e Wuertspill mat Chapeau-claque a Schacko, fréier eng Zort Kap bei den Arméien. Wéi a senge meeschte Bicher benotzt de Manderscheid eng konsequent Klengschreiwung.
1990 gouf d'Buch vum Paul Kieffer a Frank Hoffmann ënner dem selwechten Titel verfilmt.
D'Buch gouf vum Georges Hausemer op Däitsch iwwersat (Tschako Klack. Bilder einer luxemburgischen Kindheit (1935-1945). Gollenstein Verlag, 1997).
Wes Craven
De Wesley Earl "Wes" Craven, gebuer den 2. August 1939 zu Cleveland am Ohio a gestuerwen den 30. August 2015 zu Los Angeles, war en US-amerikanesche Filmregisseur, Dréibuchauteur, Produzent a Schauspiller.
Hien ass virun allem duerch Horrorfilmer wéi A Nightmare on Elm Street (1984), The Hills Have Eyes (1977) a Scream (1996) bekannt ginn.
Schlass Weilerbach
D'Schlass Weilerbach ass e Gebai am Barockstil zu Weilerbach, an der rheinland-pfälzescher Uertsgemeng Bollendorf, op däitscher Säit vun der Sauer, eng 3 Kilometer nordwestlech vun Iechternach. Et gouf 1780 vun der d'Abtei Iechternach, ënner dem Emmanuel Limpach, als Summerresidenz fir hir Äbt an als Administratiounsgebai vun der Weilerbacher Schmelz baue gelooss. Architekt war de Paul Mungenast.
Geschicht
D'Iechternacher Abtei hat 1762 fir 19.570 Frang eng kleng Schmelz zu Bollenduerf kaf. Well déi net vergréissert konnt ginn, gouf tëscht 1777-1779 eng nei am Nopeschduerf Weilerbach opgeriicht.
1780 gouf d'Schlass fäerdeggebaut. An der Zäit vun der Franséischer Revolutioun gouf de Klouschterbesëtz konfiskéiert an d'Schlass 1797 un den Nicolas Vincent Légier versteet. 1827 gouf et un de Charles Joseph Collart (1801-1834) verkaf, deen et 5 Joer drop, 1832 un d'Industriellefamill Servais vu Miersch viruverkaf huet. Et blouf 150 Joer an hirem Besëtz. 1930 hunn si d'Schlass renovéiere gelooss. Wärend der Ardennenoffensiv am Zweete Weltkrich gouf et staark beschiedegt a stoung laang eidel. D'Schmelz war nach bis 1958 a Betrib; 1961 koum en Noutdaach op d'Schlass, fir ze verhënneren, datt et zerfale géif.
1983 gouf d'Schlassareal ënner Denkmalschutz gestallt an d'Schlass gouf tëscht 1987 an 1992 restauréiert. 1991 gouf den Äifelkrees Béibreg-Prüm Proprietär. Bis 1997 gouf de Gaart nees an d'Rei gesat, dee komplett verwëllert war. 1999-2008 goufen d'Ruine vun der Schmelz an d'Fassong bruecht.
D'Schlass steet eidel, nodeem e puer Joer laang e Sanatorium dra war. D'Niewegebaier sinn zum Deel un Horeca-Betriber verlount oder kënne fir Feieren oder Concerte gelount ginn. De Gaart ass fräi zougänglech.
Beschreiwung
D'Schlass ass am Stil vum Barock. Et huet e Glach mam Lëschenhaus, dat ëm déi selwecht Zäit zu Iechternach gebaut gi war, an dat 1975 vun der Gemeng ofrappe gelooss gouf.
Et huet e Keller den iwwer dem Buedem ass, driwwer sinn zwéi Stäck, an de Späicher huet e Mansardendaach mat engem klengen Tiermchen an der Mëtt. Et ass vertikal an dräi gedeelt, woubäi de mëttelsten Deel um Niveau vum Daach en dräieckege Fronton huet, op deem ee "Monsterkäpp" gesäit (d'selwecht wéi um Pavillon zu Iechternach), souwéi d'Wope vun der Famill Limpach a vun der Abtei Iechternach. Um éischte Stack ass e Balkon mat engem Gelänner am Rokoko-Stil. Op der Südsäit féiert eng Trap am Fräien, vun zwou Säite vum Gaart erop bei d'Portal. Iwwer der Dier ass eng Cartouche mam Baujoer "ANNO 1780". Déi zwéi säitlech Deeler hu Risalitte mat Faasadegiewelen, déi awer net sou vill dekoréiert si, wéi de Fronton an der Mëtt.
Bannenan ass um 1. Stack dat sougenannt Abtszëmmer z'ernimmen, mat Molereie vun ëm 1780, déi erhale sinn an an den 1990er Jore restauréiert goufen. Am Keller sinn d'Reschter vun der fréierer Schlasskichen, mat enger monumentaler Schminni an engem verwëllefte Plaffong.
Ronderëm ass e 25 Hektar groussen Terrain, vun deem e groussen Deel als Schlassgaart am franséische Stil ugeluecht ass.
Am Gaart stinn nach e fréiert Haus vum Portier an eng fréier Remise, allen zwee aus dem 18. Joerhonnert, an d'Haus vun der Schmelzadministratioun, hanner dem Schlass. Bemierkenswäert ass och e Pavillon, um aneren Enn vum Gaart, deen d'architektonesch Elementer vum Schlass zitéiert a reflektéiert.
Op Terrassen am Hank goufe fréier Drauwen ugebaut.
John Tavener
De Sir John Tavener, gebuer als John Kenneth Tavener den 28. Januar 1944 zu London a gestuerwen den 12. November 2013 zu Child Okeford, Dorset war en englesche Komponist, dee besonnesch duerch seng reliéis Vokalmusek bekannt ass.
Petite-Rosselle
Petite-Rosselle ass eng franséisch Uertschaft a Gemeng am Departement Moselle an der Regioun Grand Est.
NGC 4313
Den NGC 4313 ass eng Spiralgalaxis am Stärebild Virgo. D'Galaxis gouf am Joer 1784 vum Astronom Wilhelm Herschel mat sengem 18,7 Zoll-Spigelteleskop entdeckt.
Emil Faber
Den Emil Faber, gebuer den 12. Mee 1843 zu Ettelbréck a gestuerwen de 14. Mäerz 1927 an der Stad Lëtzebuerg, war e lëtzebuergesche Magistrat a Member vum Staatsrot.
Carrière als Magistrat
No sengem Studium vum Droit war hien zwee Joer Stagiairesaffekot zu Dikrech.
1868 gouf hie Friddensriichter zu Réiden op der Atert, 1872 huet hie déi selwecht Funktioun zu Wolz iwwerholl. 1873 gouf hie Riichter an der Stad Lëtzebuerg.
1878 gouf hien Untersuchungsriichter an der Stad Lëtzebuerg.
1879 war hie Vizepresident vum Bezierksgeriicht an der Stad Lëtzebuerg a gouf 1884 President dovun.
1885 gouf hie Member vun der Cours supérieur.
Direkter vum Enregistrement a Member vum Staatsrot
Hie war vun 1887 bis 1915 Direkter vum Enregistrement a vum 2. Mee 1892 bis zu zu sengem Doud Member vum Staatsrot (Lëtzebuerg).
Vesles-et-Caumont
Vesles-et-Caumont ass eng Gemeng am franséischen Departement Aisne an der Regioun Hauts-de-France.
Louis Ducreux
De Louis Ducreux, gebuer den 22. September 1911 zu Marseille a gestuerwen den 19. Dezember 1992 zu Paräis, war e franséische Schauspiller, Museker, Auteur, Theaterregisseur an Theaterdirekter.
Den Ducreux war haaptsächlech op der Bün aktiv souwuel als Schauspiller an als Regisseur. Hien huet och Theaterstécker geschriwwen.
Am Kino gouf hien am Alter vun 72 Joer mat der d'Haaptroll am Film Un dimanche à la campagne (1983) vum Bertrand Tavernier, bekannt.
High Accuracy Radial Velocity Planet Searcher
Den HARPS (High Accuracy Radial velocity Planet Searcher) ass en Echelle-Spektrograph fir den 3,6-Meter-Teleskop vum ESO am La-Silla-Observatoire am Chile. E mécht héichprezis Miessunge vun der Radialvitess vu Stären, an hëlleft domat bei der Entdeckung vun Exoplanéiten. Mat enger Genauegkeet vun zirka 1 m/s ass den HARPS eent vun deene geneesten Instrumenter fir deen Zweck. HARPS gouf vun engem Syndikat ënner der Féierung vum Observatoire vu Genf entwéckelt an 2002 op La Silla installéiert. Déi éischt Miessunge waren am Joer 2003.
Entdeckungen
Den HARPS huet bis Oktober 2009 75 Exoplanéitekandidaten entdeckt an domat e groussen Deel vun alle bekannten Exoplanéiten. Mam Instrument gouf e Groussdeel vun den Entdeckunge vun Exoplanéite mat enger Mass vu manner wéi 20 Äerdmasse gemaach. Zu den Entdeckunge vum HARPS zielen ënner anerem och de Gliese 581 d an de Gliese 581 e, déi zu engem System mat véier planetare Begleeder gehéieren. D'Entdeckung vun Exoplanéiten ëm ongewéinlech metallaarm Stären déi mam HARPS gemaach goufen, stellt eng Erausfuerderung fir aktuell Theorien zu der Planéitegenesis duer.
Saulnot
Saulnot ass eng franséisch Gemeng am Departement Haute-Saône an der Bourgogne-Franche-Comté.
Alain Kohl
Den Alain Kohl, gebuer de 25. August 1982 an der Stad Lëtzebuerg, ass e professionelle lëtzebuergesche Waassersportler am Tuermsprangen.
No e puer Joer an der olympescher Disziplin huet hie bei d'Klippesprénger gewiesselt a gouf do 2006 de Fënneften op der Weltmeeschterschaft.
Hie war vum 14. Oktober 2002 bis den 2. Mäerz 2006Member vun der Section sports d'élite de l'armée vun der Lëtzebuerger Arméi.
David C. Jewitt
Den David C. Jewitt, gebuer am Joer 1958 an England ass Professer fir Astronomie op der University of California, Los Angeles (UCLA).
Alain Kohl
No 2008 an 2010 ass 2011 déi 3. Saison, an där den Alain Kohl un de 'Red Bull Cliff Diving World Series' deelhëllt.
David C. Jewitt
Den Jewitt hat 1979 op der University of London graduéiert an 1980 am California Institute of Technology promovéiert.
Seng Fuerschunge beschäftege sech besonnesch mat Objete vum baussenzege Sonnesystem an de physikaleschen Eegenschafte vu Koméiten. Zesumme mat der Jane Luu, huet hien 1992 den éischte Kuiper-Ceinture-Objet entdeckt an huet uschléissend Dosende vu Memberen aus där Ceinture identifizéiert.
Doriwwer eraus war hien un der Entdeckung vun 39 klenge Mounde vun de Planéite Jupiter, Saturn, Uranus a Neptun bedeelegt.
Joanny Scott
De Joanny Scotte, deen als Crotte gebuer gouf, säin Numm awer méi spéit a Scotte ännere gelooss huet, war e franséischen Huttmécher an Erfinder.
Hien huet sech scho fréi mat Dampmaschinne beschäftegt an an de Joren 1892 an 1893 zu Épernay op d'mannst zwee Gefierer entwéckelt, déi mat Damp ugedriwwe goufen. Ëm 1893 huet hien zu Paräis d'Société des chaudières et voitures à vapeur système Scotte gegrënnt mat där hie seng Gefierer kommerziell gebaut huet, dorënner eng oppe Wagonette fir eng privat Clientèle oder méi grouss Gefierer fir de Gidder- oder Persounentransport.
Mat engem aneren, als Omnibus genannte Gefier, an deem Plaz fir sechs Leit war, ass de Scott 1894 bei Paris-Rouen, der éischt Autoscourse an der Geschicht matgefuer. Wéinst engem Accident koum hien net bis op d'Arrivée, e krut awer vum Organisateur e Prix d'encouragement vu 500 franséische Frang.
Mat der Produktioun vu senge Gefierer war et ëm 1914 fäerdeg an de Scotte ass op Épernay gaangen, wou hie eng Huttmécherei opgmemaach huet.
Faramans (Ain)
Faramans ass eng franséisch Gemeng am Departement Ain an der Regioun Auvergne-Rhône-Alpes.
Egide Urbain
Den Egide Urbain ass e lëtzebuergeschen Handballspiller op der Golkipp-Positioun.
1971 war den Urbain fir d'éischt am Kader vun der lëtzebuergescher Härenhandballnationalekipp. Hien huet 20-mol an der Nationalekipp gespillt.
Concours littéraire national 2013
De Concours littéraire national 2013, dee wéi déi Jore virdru vum Kulturministère organiséiert gouf, huet sech 2013 ëm Theaterstécker gedréit.
Den 1. Präis goung un d'Nathalie Ronvaux fir hiert Stéck La vérité m'appartient.
Den éischte Präis an der Kategorie "Jugend" krut de Jean Beurlet fir Eine herrliche Frau.
Am Jury waren d'Nicole Sahl, d'Carole Lorang, d'Josée Zeimes, de Charles Muller an den Andreas Wagner.
D'Präisiwwerreechung war den 3. Dezember 2013.
Emil Blondelot
Den Emile Pierre Blondelot, gebuer den 22. Juli 1908 am Pafendall (Stad Lëtzebuerg) a gestuerwen den 19. Januar 1982 an der Stad Lëtzebuerg, war e lëtzebuergesche Postbeamten an Naturalist.
Den Naturalist
Den Emile Blondelot, dee sech fir d'Naturwëssenschaften intresséiert huet, ass 1946 Member vun der „Société des naturalistes luxembourgeois“ (SNL); hie war deemools „commis des Postes“ zu Rued-Sir. An der Generalversammlung vum 2. Januar 1950 ass hien an de Comité vum Veräi gewielt ginn, deem hie vun do un bis 1974 ugehéiert huet. Vun 1950 bis 1970 war hien Trésorier. Hien huet sech awer och fir d'Geschicht intresséiert a war Grënnungsmember vun den „Amis de l'histoire“.
Den Emile Blondelot war aktiv a Versammlungen, wou hie besonnech iwwer Sujeten aus dem Beräich vun der Physik geschwat huet. Bei den Ausflich vun der SNL war hien och alt als Guide dobäi. Sengem Frënd Léopold Reichling huet hien déi eng oder aner méi rar Planz signaléiert.
D'Famill
Den Emile Blondelot huet sech 1940 mat enger Joffer Paquet vu Rued-Sir bestuet. Hiert Meedchen, Raymonde Blondelot, dat Professer ginn ass, ass als Studentin an der Generalversammlung vum 7. Januar 1963 an d'SNL opgeholl ginn.
Dem Emile Blondelot seng Eltere waren den Emile Blondelot sen., gebuer den 13. Juni 1884 an der Stad, an d'Marguerite Modo, och do gebuer den 22. Februar 1888. Si hu sech den 19. August 1907 an der Stad bestuet. D'Koppel krut zwee Kanner, den Emile Pierre (1908) an de Mathias (1913). Den Emile Blondelot sen. war Koffergéisser. D'Handwierk hat hie bei sengem Papp, dem Emile Pierre Blondelot, deen 1858 zu Helsem op d'Welt koum, geléiert. Am November 1908 huet den Emile Blondelot sen. eng eege Koffergéisserei um Terrain vu senge Schwéierelteren a Clausen ageriicht. 1916 huet hie sech zu Bouneweg installéiert, an 1933 um Houwald. Am Mee 1944 ass säin Haus bei dem Bombardement vun der „Zwickau“ vun enger Bomm getraff ginn, woubäi seng Fra ëm d'Liewe koum. Den Emile Blondelot sen. ass den 19. Mee 1968 an der Weilerbaach gestuerwen.
Keith Gordon
De Keith Gordon, gebuer den 3. Februar 1961 zu New York City, ass en US-amerikanesche Schauspiller, Filmregisseur, Filmproduzent an Dréibuchauteur.
Hien huet a bekannte Filmer wéi am musikalesche Film All That Jazz (1979) vum Bob Fosse, am Thriller Dressed to Kill vum Brian De Palma an am Horrorfilm Christine (1983) vum John Carpenter matgespillt.
NGC 881
Den  NGC 881 ass eng Spiralgalaxis vum Hubble-Typ Sc am Stärebild Cetus um südleche Stärenhimmel. Den Objet gouf den 10. September 1785 vum Astronom Wilhelm Herschel entdeckt.
Längtemooss
Ënner enger Längtemooss oder méi genee enger Längtemoosseenheet versteet een eng Moosseenheet fir d'Längt. D'Längtemooss gëtt gebraucht fir d'Längt vun enger Streck oder Linn an enger Dimensioun, oder vun engem Ofstand (Distanz), ze moossen oder unzeginn.
Meter
D'international genormt Grondeenheet vun der Längt ass de Meter.
De Meter ass eng vum internationalen Eenheetesystem festgeluecht gesetzlech Moosseenheet an de meeschte Staaten an eng SI-Basiseenheet. En ass iwwer d'Liichtvitess definéiert a vun him si weider Eenheeten ofgeleet. Duerch d'Prefixe gëtt uginn, mat wat fir engem Facteur de Meter ze multipléizieren ass. D'SI-Prefixe fir méi wéi 10³ gi gewéinlech rar gebraucht.
Verglach
A munneche Fachgebidder a Kulturraim waren – a sinn zum Deel nach haut – weider Eenheeten am Gebrauch, beispillsweis:
Legende: SI-Einheiten
Eenheeten déi um Inch (") baséieren, wéi Fouss (ft), Yard asw. (Angloamerikanescht Moosssystem), déi an der Bezéiung zum Meter genormt sinn, gi weider am deegleche Liewen an den USA souwéi generell an der Elektronik gebraucht. D'Wëssenschaft ass schonn längst zum Metreschen Eenheetesystem iwwergangen.
René Manderscheid
De René Manderscheid, gebuer den 22. Januar 1927, ass e fréiere lëtzebuergesche Foussballspiller.
Hien huet de 6. November 1949 fir déi lëtzebuergesch Foussballnationalekipp gespillt.
Karin Viard
D'Karin Viard gebuer de 24. Januar 1966 zu Rouen, ass eng franséisch Schauspillerin.
Si krut am Joer 2000 en César als bescht Schauspillerin am Film Haut les cœurs! (1999). Duerno nach zweemol en César als bescht Schauspillerin an enger Nieweroll an de Joren 2003 an 2019 an de Filmer Embrassez qui vous voudrez (2002) a Les chatouilles (2018).
Jean-Max
De Jean-Max, gebuer als Jean Max Marie Méhouas de 16. Februar 1895 zu Paräis an och do gestuerwen de 7. Dezember 1970, war franséische Schauspiller.
Tavey
Tavey ass eng franséisch Gemeng am Departement Haute-Saône an der Bourgogne-Franche-Comté.
McLaughlin
De Begrëff McLaughlin bezeechent:
Marsaneix
Marsaneix ass eng fréier franséisch Gemeng am Departement Dordogne an der Regioun Nei-Aquitaine.
Twisted Sister
Twisted Sister ass eng amerikanesch Heavy metal Band vun New York. Hiert Wierk fusionéiert d'Schock Taktike vum Alice Cooper, d'rebellesch Stëmmung vun der New Wave Of British Heavy Metal an d'extravagant Ausgesinn vu Glam Rock Bands wéi z. B. New York Dolls, besonnesch fir de Make-up.
Wat d'Musek ugeet ginn Elementer vun traditionellen Heavy Metal Bands wéi Iron Maiden an Judas Priest an e Stil, deen dem fréie Glam Metal gläicht, benotzt. Déi éischt Verëffentlechunge ginn als Glam Metal kategoriséiert, obwuel d'Band net där Meenung ass.
D'Band gouf zwar schonn am Dezember 1972 vum Gittarist Jay Jay French gegrënnt, mä alleguer d'Lidder goufe vun 1976 u vum Dee Snider geschriwwen. Wéi de Snider dem Johnny Carson sot, war den éischten Numm fir d'Band "This". Aus Angscht datt Fans "This sucks" soen, gouf déi Iddi verworf. Hie beschreift d'Musek als "Slade trëfft Sex Pistols". Déi bekanntst Lidder sinn "We're Not Gonna Take It" an "I Wanna Rock". Si goufen duerch reegelméissegt Ofspillen op MTV an den 1980er populär. Vill vun de Lidder ginn Theme wéi Kanner géint Elteren a Konflikter a Kriticken um Schoulsystem un.
Nikloskierch zu Holz
D'Nikloskierch zu Holz ass eng kathoulesch Kierch déi zur Par Rammerech Saint-Valentin am Dekanat Zentrum an zu der Gemeng Rammerech gehéiert.
Willy Brandt
De Willy Brandt, gebuer als Herbert Ernst Karl Frahm den 18. Dezember 1913 zu Lübeck a gestuerwen den 8. Oktober 1992 zu Uenkel, war en däitsche Politiker. Hie war ë. a. Bundesminister, Bundeskanzler (1969-1974) an, tëscht 1964 an 1987, President vun der de SPD.
Nodeem d'Nationalsozialisten 1933 un d'Muecht komm waren, ass de Frahm an Norwegen emigréiert. Hien huet Norwegesch geléiert a sech säi Liewen als Auteur vun Artikele verdéngt. Ee vu senge Pseudonyme war "Willy Brandt". Nodeem d'Nazien him 1938 déi däitsch Nationalitéit oferkannt haten, ass de Willy Brandt ënner deem Numm am August 1940 als norwegesche Staatsbierger agebiergert ginn an huet deen zanterhier bäibehalen.
Nikloskierch zu Holz
D'Kierch steet am Weste vum Duerf op der Kräizung vun der rue du Village mat der rue du Bois. Ronderëm d'Kierch ass de Kierfecht ugeluecht.
Napoleon
De Begrëff Napoleon, resp. Napoléon bezeechent:
Nikloskierch zu Holz
Geschicht
Am Äerzbistum Tréier gouf Holz schonn am Joer 1330 ernimmt, wat drop hin deit datt et schonn deemools eng Par an eng Kierch do gouf. Am Joer 1533 gouf d'Kierch vun Holz an engem Dokument an Zesummenhang mam Doud vum deemolege Paschtouer ernimmt.
Willy Brandt
Nom däitschen Amarsch an Norwegen ass de Brandt a Schweden geflücht. 1945 goung en als Korrespondent fir skandinavesch Zeitungen hannescht an Däitschland. Hien huet déi däitsch Nationalitéit erëmkritt, a gouf 1949 als Deputéierte vu Berlin an de Bundestag gewielt. 1950 gouf en och Member vum Berliner Stadparlament, an 1955 deem säi President.
Nikloskierch zu Holz
Geschicht
Um Schlosssteen iwwer der Agankspaart ass d'Baujoer 1692 uginn, et handelt sech dobäi warscheinlech ëm d'Baujoer vum Tuerm. 1746/47 gouf eng nei Kierch gebaut, déi den 18. August 1747 geweit gouf.
Willy Brandt
1957 gouf hien zum Buergermeeschter vu (West)-Berlin gewielt.
Nikloskierch zu Holz
Geschicht
Am Joer 1870 gouf den Tuerm komplett renovéiert. 1921 krut d'Kierch eng Uergel vun der Firma Stahlhut vun Oochen, fir déi am Joer 1959 en Duerchbroch am Tuerm gemaach gouf, fir se deelweis doran anzebauen. Zu där Zäit gouf vum Paschtouer Martin Schroeder d'ganz Kierch renovéiere gelooss.
Willy Brandt
Bei de Bundestagswale vun 1961 an 1965 war de Willy Brandt Spëtzekandidat vun der SPD, dës krut awer manner Stëmme wéi d'CDU/CSU. 1966 ass d'CDU/CSU-Koalitioun mat der FDP auserneegebrach, an de Bundskanzler Ludwig Erhard ass eng Grouss Koalitioun mat der SPD agaangen, an där de Willy Brandt Vizekanzler an Ausseminister gouf. Eréischt bei de Wale vun 1969 koum et zu enger SPD-FDP-Kolaitioun, an de Brandt gouf Bundeskanzler.
An där Funktioun huet hie sech virun allem agesat fir d'Bezéiungen zu de Warschauer Pakt-Staaten, besonnesch och zu der DDR, ze verbesseren (bekannt als Ostpolitik). De 7. Dezember 1970 huet hie sech, bei enger Gedenkzeremonie zu Warschau virum Monument fir den Opstand am Warschauer Ghetto niddergeknéit, wat him vill Opmierksamkeet bruecht huet. Fir seng Ostpolitik gouf hien 1971 mam Friddensnobelpräis ausgezeechent.
Nikloskierch zu Holz
Geschicht
D'Kierch gouf 2016 fir d'lescht renovéiert. D'Bänke sinn an d'Belsch verkaf ginn a mat Still ersat ginn, de Priedegtstull gouf erausgeholl a just seng Reliefer vun den Evangeliste goufe restauréiert an an der Kierch als Biller opgehaangen an de Kräizwee gouf ewechgeholl. D'Altär grad wéi d'Hellegefigure goufe restauréiert an an helle Farwen nei ugestrach. Och de ganze Kiercheraum gouf nei ugestrach an et gouf eng Kräizegungsgrupp am Chouer iwwer dem Sakristeischaf ubruecht, déi virdrun am Agangsberäich vun der Kierch gehaangen huet. D'Kierch krut nei faarweg Fënstere vum Kënschtler Robert Emeringer grad wéi eng nei Digitaluergel. D'Uergel vun der Firma Stahlhut mat hirem ale Spilldësch ass erhale bliwwen. Vun den ale Kierchefënsteren ass just eng erhale bliwwen, déi d'Holzer Kierch an d'Maria, déi dem Hellegen Dominikus e Rousekranz gëtt, weist. Déi Fënster gouf restauréiert an am Agang vun der Kierch opgehaangen.
Willy Brandt
Och innepolitesch huet hien nei Weeër gesicht, säi Slogan war "Mehr Demokratie wagen".
The Killer Inside Me
The Killer Inside Me ass en US-amerikanesche Film vum Michael Winterbottom aus dem Joer 2010 no engem Roman vum Jim Thompson.
Ëm wat geet et am Film?
De Lou Ford (Casey Affleck) Assistent vum Sheriff an enger klenger texanescher Stad, ass no baussen e léiwe rouege Kärel, a Wierklechkeet awer e kale sadistesche Fraemäerder...
Sandro Wagner
De Sandro Wagner, gebuer den 29. November 1987 zu München, ass en däitsche Foussballspiller op der Stiermer-Positioun.
Hien huet a senger Carrière ënner anerem fir Bayern München (2007–08), MSV Duisburg (2008–10), Werder Bremen (2010–12), Hertha BSC (2012–15) asw. gespillt. Zanter 2016 spillt hie fir den TSG 1899 Hoffenheim. ,
Zanter 2017 spillt de Wagner fir déi däitsch Foussballnationalekipp. ,
John Davis Chandler
Den John Davis Chandler, gebuer den 28. Januar 1935 zu Hinton am West Virginia a gestuerwen de 16. Februar 2010 zu Toluca Lake, war en US-amerikanesche Schauspiller.
Bedeitend Filmer an deenen hie matgespillt huet si Ride the High Country (1962), Major Dundee (1965) allen zwéi vum Sam Peckinpah a The Outlaw Josey Wales (1976) vum Clint Eastwood.
Le Retour de Martin Guerre
Le Retour de Martin Guerre ass en franséische Spillfilm, deen 1982 vum Daniel Vigne no engem Dréibuch vum Jean-Claude Carrière an him selwer gedréint gouf. De Film baséiert op historesche Faiten, déi a Frankräich an der Mëtt vum 16. Joerhonnert geschitt sinn.
Ëm wat geet et am Film?
Zu Artigat, engem klenge franséischen Duerf, daucht enges Daags ee Mann op, dee behaapt hie wier de Martin Guerre, deen 8 Joer virdrun vun do fortgaangen ass. D'ganzt Duerf, och d'Fra vum Marin Guerre, erkennen en erëm an huelen de Mann bei sech op. E puer Joer drop dauchen éischt Zweiwelen op un der Identitéit vum Mann, wéi Zaldoten, déi op der Duerchrees waren, behaapten, et wier net de Martin, mä e gewëesen Artuad, e Frënd vun him. Dee richtege Martin Guerre hätt e Been amputéiert kritt...
Soss
1993 koum en US-amerikanesche Remake eraus mam Titel Sommersby mam Richard Gere an der Jodie Foster an den Haaptrollen. Et gëtt och e Musical, dat sech un der Geschicht vum Martin Guerre inspiréiert.
Mich Mangen
De Michel ("Mich") Mangen, och nach "Maniac" oder "Mango" genannt, gebuer den 3. November 1973 zu Lëtzebuerg, ass e lëtzebuergesche Bassist a Komponist. Hien ass bekannt als Grënnungsmember a Bassist vun der Band Sleepwalk.
De Mich Mangen huet als Kand fënnef Joer Solfège a Piano geléiert. D'Pianoscoursen hat hien ënner anerem bei sengem Cousin Marc Mangen. Mat 18 Joer ass hien dun op d'Bassgittar iwwergewiesselt.
Hien huet a verschiddene Studentebands gespillt, bis en 1992 vum Sänger Romain Halsdorf vun der Rockgrupp Hard To Handle fir eng Tournee durch Lëtzebuerg engagéiert gouf. Mëtt 1993 huet d'Tourbesetzung vun Hard To Handle sech opgeléist. Fir d'Solo-CD vum Romain Halsdorf "Opposites Of What You Fancy" huet de Mich 1994 ee Bass-Track agespillt.
1994 huet de Mich Mangen zesumme mam Batteur Claude Melchior d'Band Sleepwalk gegrënnt. Bei Sleepwalk war hie vun Ufank un als Songwriter an als Bassist engagéiert. Dat lëtzebuergescht Lidd "Firwat?" staamt aus senger Fieder. Mat Sleepwalk stoung hien ënner anerem als Opener fir déi daitsch Grupp Cultured Pearls a fir de Michael Jackson op der Bün. Enn 1998 huet de Mich d'Band opgeléist mat der Begrënnung, hie wéilt Studioerfahrung als Produzent sammelen. De Mich huet d'Auteurs- an d'Komponisterechter vun alle Stécker vu Sleepwalk.
Wärend senger Zäit bei Sleepwalk hat de Mich nach weider kleng Projeten, ënner anerem d'Funkband Pass The Peas, zesumme mam Georges Majerus (Gesang & Saxophon), André Demarie (Gittar), Tom Scholer (Piano) an Dan Lutgen (Batterie).
Vun 1999 bis 2000 war de Mich Bassist an zum Schluss och Sänger an der Coverband Unexpected.
Sidney Poitier
De Sir Sidney Poitier, KBE, gebuer den 20. Februar 1927 zu Miami a Florida a gestuerwen de 6. Januar 2022, war en US-amerikanesche Schauspiller a Regisseur. Hie war deen éischten afroamerikanesche Schauspiller, dee fir eng Haaptroll en Oscar kritt huet.
Mich Mangen
Zanter 1998 produzéiert hien a sengem Homestudio Demotapë fir Lëtzebuerger Newcomerbands a vun 2001 un, schafft de Mich Mangen u Song-Material fir e Comeback mat enger neier Band an hien ass zanter 2010 reegelméisseg op verschiddenen Jam-Sessions present.
Sidney Poitier
Liewen a Wierk
De Poitier ass ursprénglech vun de Bahamas, wou en och opgewuess ass. Hien ass zu Miami op d'Welt komm, well seng Elteren grad do op Besuch waren. Mat 15 Joer hu seng Elteren en op Miami bei säi Brudder geschéckt. Mat 18 Joer goung en op New York, wou en ufanks zu Harlem beim America Negro Theatre matgespillt huet. Vun do aus huet hien et op de Broadway gepackt. 1950 huet den Hollywood-Produzent Darryl F. Zanuck hien engagéiert. De Poitier war deen éischte schwaarzen Amerikaner, deen Haaptrollen an Hollywood-Filmer gespillt huet. Besonnesch an den 1960er Joren hat hie grousse Succès, an huet an den 1970er Joren ugefaangen, selwer Regie ze féieren.
Vill vun de Filmer, an deenen e matspillt, hunn Erscheinungsforme vum Rassismus an den USA als Sujet oder Hannergrond, wéi z. B. Guess who's coming to dinner, They Call me Mister Tibb oder In the Heat of the Night. 1964 krut de Poitier fir seng Roll a Lilies of the Field den Oscar als bescht Haaptroll. 2002 krut en den Éierenoscar fir säi Liewenswierk.
Société des chaudières et voitures à vapeur système Scotte
D'Société des chaudières et voitures à vapeur système Scotte war eng franséisch Firma déi Heizkesselen a Gefierer déi mat Damp ugedriwwe goufen, fabrizéiert huet.
Will Hoffmann
De Will Hoffmann, gebuer den 9. Dezember 1937 zu Rëmeleng an och do de 16. Juni 2013 gestuerwen, war e lëtzebuergesche Politiker a Gewerkschaftler.
Société des chaudières et voitures à vapeur système Scotte
Se gouf ëm 1893 zu Paräis vum Joanny Scott gegrënnt fir d'Gefierer déi hien entwéckelt hat, op kommerzieller Basis ze bauen. Dozou hunn eng oppe Wagonette fir eng privat Clientèle grad ewéi méi grouss Gefierer fir de Gidder- oder Persounentransport gehéiert.